《玉山佳处》
明代·李瓒

玉山亭子仙人筑，小似桃源隐者家。天近方壶知剑气，水从清汉接星槎。

参差凤吹空歌迥，烂熳龙香醉墨斜。金椀细倾新竹叶，银瓶还出小琼华。

荣名何事头如雪，亦欲羊裘钓白沙。

作者简介：李瓒（约公元1388年前后在世）字子粲，一字子鬯，自号弋阳山樵，姑苏人。多才能文，旁通释道之学。生平事迹均不详。瓒著有《弋阳山樵稿》。